Document ID: 32005D0409

KOMISSION PÄÄTÖS,
tehty 31 päivänä toukokuuta 2005,
nilviäisten sekä niiden mätimunien ja sukusolujen edelleen kasvattamista, lihottamista, uudelleensijoittamista tai ihmisravinnoksi käyttämistä varten tapahtuvaan tuontiin liittyvistä eläinten terveyttä koskevista edellytyksistä ja todistuksiin liittyvistä vaatimuksista tehdyn päätöksen 2003/804/EY liitteen I muuttamisesta
(tiedoksiannettu numerolla K(2005) 1585)
(ETA:n kannalta merkityksellinen teksti)
(2005/409/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1) ja erityisesti sen 19 artiklan 1 kohdan,
sekä katsoo seuraavaa:
(1)
Komission päätöksellä 2003/804/EY (2) laaditaan tilapäinen luettelo kolmansista maista, joista jäsenvaltiot voivat tuoda eläviä nilviäisiä sekä niiden mätimunia ja sukusoluja niiden edelleen kasvattamista, lihottamista, uudelleensijoittamista tai ihmisravinnoksi käyttämistä varten, sekä mallit todistuksille, joiden on seurattava tällaisten tuotteiden lähetysten mukana.
(2)
Kanada, Kroatia, Marokko, Uusi-Seelanti, Tunisia, Turkki ja Yhdysvallat on sisällytetty tilapäiseen luetteloon jäsenvaltioiden kanssa nykyisin käytävän kaupan perusteella, kun odotetaan yhteisön arviointia niistä takeista, jotka nämä kolmannet maat voivat tarjota nilviäistautien suhteen.
(3)
Komissio on arvioinut Marokon, Uuden-Seelannin, Tunisian ja Turkin tarjoamat eläinten terveyttä koskevat takeet, ja on todettu, että ne eivät täytä kaikkia vaatimuksia, joista säädetään direktiivissä 91/67/ETY ja yhteisön vähimmäistoimista simpukoiden tiettyjen sairauksien torjumiseksi 22 päivänä joulukuuta 1995 annetussa neuvoston direktiivissä 95/70/EY (3).
(4)
Kanada ja Uusi-Seelanti ovat ilmoittaneet komissiolle, että ne eivät ole nykyisin kiinnostuneita elävien nilviäisten viennistä yhteisöön edelleen kasvattamista, lihottamista tai uudelleensijoittamista varten.
(5)
Yhdysvallat on toimittanut nilviäisten vesiviljelyalueiden vientitodistuksia koskevan ohjelmansa. Komissio on arvioinut kyseisen ohjelman, ja sen on todettu tarjoavan tarvittavat takeet elävien nilviäisten viennille yhteisöön edelleen kasvattamista, lihottamista tai uudelleensijoittamista varten.
(6)
Kroatialla ei ole lupaa viedä eläviä nilviäisiä ihmisravinnoksi käyttämistä varten vastaavuusvaatimukset elävien simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta täyttävien kolmansien maiden luettelon laatimisesta 17 päivänä joulukuuta 1996 tehdyn komission päätöksen 97/20/EY (4) nojalla. Sen vuoksi tällaisten nilviäisten tuontia kyseisestä maasta ei pitäisi sallia päätöksen 2003/804/EY mukaisesti.
(7)
On myös aiheellista yksinkertaistaa päätöksen 2003/804/EY liitteessä I olevaa taulukkoa.
(8)
Päätöstä 2003/804/EY olisi sen vuoksi muutettava vastaavasti.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2003/804/EY liite I tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä toukokuuta 2005.

Labels: 3
6